Armando Merodio

Armando Merodio Peskuera (; ) ― hücumçu mövqeyində oynamış İspaniya futbolçusu.

 Futbolçu karyerası 
Kataloniyanın Barselona şəhərində anadan olan Merodionun atası pelota oyunçusu idi. O, 3 yaşındaykən ailəsi ilə Basklar ölkəsinə köçdü. Peşəkar karyerasına "Barakaldo" klubunda başlasa da, tezliklə "Atletik Bilbao" ilə müqavilə bağladı.

11 mart 1956-cı ildə Merodio ev meydanında 2–1 qələbə hesabı ilə bitən "Atletiko Madrid" klubuna qarşı oyunda La Liqa debütunu etdi və qol vurdu. Mövsüm ərzində o, daha iki dəfə meydana çıxdı və klubu liqa və ölkə kubokunun çempionu oldu; 16 yanvar 1957-ci ildə Çempionlar Kubokunun 1/4 finalında "Mançester Yunayted"ə qarşı keçirilən və 5–3 məğlubiyyət hesabı ilə bitən oyununda o, fərqlənməyə bacardı, iki oyunun nəticəsində ümumi hesab ingilislərin xeyrinə 5–6 oldu.

İspaniya çempionatının 1958–59 mövsümündə o, ard-arda dörd oyuna 11 qol vurdu ("Atletik" oyunlarda 9–0, 9–0, 8–1 və 7–0 hesabları ilə qalib gəlmişdir). Bilbao klubunda 104 oyuna 39 qol vuran Merodio 1963-cü ildə həmçinin yüksək divizyonda çıxış edən "Real Mursiya"ya transfer olundu və burada iki mövsüm keçirərək sonuncuda aşağı liqaya düşdü.

"Rekreativo" və "İndauçu" klublarında aşağı divizyonda 2 il keçirəndən sonra Merodio karyerasını 1967-ci ildə demək olar ki 32 yaşında bitirdi. 21 iyun 2018-ci ildə 82 yaşında Bilbaoda vəfat etdi.

 Nailiyyətləri 
Atletiko Bilbao

 La Liqa: 1955–56
 Kopa del Generalísimo: 1956, 1958

 İstinadlar 

 Xarici keçidlər 
 Armando Merodio Atletik Bilbao saytında
 Armando Merodio BDFutbol-da

Kateqoriya:İspaniya futbolçuları
Kateqoriya:Kataloniya futbolçuları
Kateqoriya:Bask futbolçuları
Kateqoriya:La Liqa oyunçuları
Kateqoriya:İspaniya ikinci futbol divizionunun oyunçuları
Kateqoriya:Deportivo Geço FK oyunçuları
Kateqoriya:Barakaldo FK oyunçuları
Kateqoriya:Atletik Bilbao FK oyunçuları
Kateqoriya:Real Mursiya FK oyunçuları
Kateqoriya:Rekreativo FK oyunçuları
Kateqoriya:İndauçu FK oyunçuları
Kateqoriya:Bilbaoda vəfat edənlər
Kateqoriya:Futbol hücumçuları
Kateqoriya:İspaniyanın kişi futbolçuları
Kateqoriya:İspaniya milli gənclər futbol komandasının oyunçuları